**O B R A Z L O Ž E NJ E**

**Nacrta prijedloga odluke o izmjenama i dopunama Odluke o mjerama za sprječavanje nepropisnog odbacivanja otpada i mjerama za uklanjanje odbačenog otpada na području Grada Zadra**

Na temelju članka 36. stavka 13. *Zakona o održivom gospodarenju otpadom* (Narodne novine 94/13 i 73/17) predstavničko tijelo Grada Zadra 01. ožujka 2018. godine donijelo je *Odluku o mjerama za sprječavanje nepropisnog odbacivanja otpada i mjerama za uklanjanje odbačenog otpada na području Grada Zadra*.

*Zakon o izmjenama i dopunama Zakona o održivom gospodarenju otpadom* stupio je na snagu 15.02.2019. te su odredbama izmijenjenog Zakona propisane dodatne ovlasti komunalnog redara, koje je potrebno na odgovarajući način uvrstiti u Odluku.

*Odluka o mjerama za sprječavanje nepropisnog odbacivanja otpada i mjerama za uklanjanje odbačenog otpada* sadrži:

* mjere za sprječavanje nepropisnog odbacivanja otpada,
* mjere za uklanjanje otpada odbačenog u okoliš što uključuje i uklanjanje naplavljenog morskog otpada.

*Odlukom o izmjenama i dopunama Odluke o mjerama za sprječavanje nepropisnog odbacivanja otpada i mjerama za uklanjanje odbačenog otpada na području Grada Zadra* izvršene su izmjene u dijelu koji se odnosi na postupanja komunalnog redara prilikom provedbe mjera za uklanjanje nepropisno odbačenog otpada.

S ciljem da se širi krug zainteresiranih osoba s područja Grada Zadra uključi u pripremu konačnog *Nacrta odluke* provest će se savjetovanje sa zainteresiranom javnošću. Na taj se način želi upoznati javnost s *Nacrtom prijedloga odluke* i pribaviti mišljenja, primjedbe i prijedloge zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja odluke i u konačnosti ugrađeno u odredbe odluke.

**Rok za očitovanje zainteresirane javnosti je zaključno s danom**

**11. ožujka 2019. godine**

Mišljenja, primjedbe, prijedlozi mogu se dostaviti putem *Obrasca sudjelovanja javnosti* ili direktno na adresu e-pošte:

okolis@grad-zadar.hr